

# operatorul pieţei de energie electrică

**și de gaze naturale din ROMÂNIA**

**CONVENŢIE DE PARTICIPARE LA MECANISMUL DE ACHIZIȚIE CENTRALIZATĂ DE ENERGIE ELECTRICĂ (MACEE)**

Nr. înregistrare:

\_ \_ \_ \_ \_ \_ \_ \_ Anul \_ \_ \_ \_ \_ \_ Luna \_ \_ \_ \_ \_ \_ Ziua \_ \_ \_ \_ \_ \_

Bd. Hristo Botev 16-18, sector 3, Bucureşti 030236, ROMÂNIA

Tel: +40(21)3071.450;

Fax: +40(21)3071.400;

[www.opcom.ro](http://www.opcom.ro/) Societate pe acţiuni înregistrată la Registrul Comerţului cu nr.

J40/7542/2000

Cod Unic de Înregistrare: 13278352

Cod IBAN: RO71 RNCB 0074 0292 1737 0107

BCR sector 3





# Convenţie de participare la

**Mecanismul de achiziție centralizată de energie electrică (MACEE)**

Încheiată între:

# OPERATORUL PIEŢEI DE ENERGIE ELECTRICĂ ŞI DE GAZE NATURALE „OPCOM” SA,

Nr. de înregistrare la Registrul Comerţului J40/7542/2000, Cod Unic de Înregistrare 13278352, atribut fiscal RO, Licenţa nr. 407 emisă de Autoritatea de Reglementare în domeniul Energiei, Cod IBAN RO98 RNCB 0074 0292 1737 0397, deschis la BCR, sucursala sector 3 Bucureşti, reprezentată legal de Victor IONESCU, Director General, în calitate de achizitor unic pe piaţa de energie electrică, Denumită în continuare „OPCOM S.A.”)

şi

persoană juridică, având următoarele date de identificare:

* Număr de înregistrare la Oficiul Registrului Comerțului de pe lângă Tribunalul......................

.........................................................................................................................................,

✓ Număr de ordine în Registrul Comerțului..........................................................................,

✓ Cod Unic de Înregistrare Fiscală................................. atribut fiscal...................................,

* Licența nr.........................emisă de Autoritatea de Reglementare în Domeniul Energiei pentru activitatea de ................................................../....................................................., / sau alte documente conform legislației, după caz,................................................................,

✓ Cod IBAN.......................................................................................................................,

deschis la .........................................................................................................................,

sucursala ..........................................................................................................................,

reprezentată legal prin .......................................................................................................,

în calitate de .....................................................................................................................,

(Denumită în continuare „Participant”) (Denumite în mod colectiv „Părţile” )

în calitate de:

[ ]  **vânzător** (producător de energie electrică astfel cum se stabilește în temeiul art. 3 din Anexa nr. 11 la Ordonanța de urgență a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, cu modificările și completările ulterioare);

[ ]  **cumpărător** în calitate de furnizor de energie electrică care are contracte încheiate cu clienţi finali în conformitate cu lista publicată/transmisă de ANRE;

[ ]  **cumpărător** în calitate de operator de transport şi de sistem energie electrică în conformitate cu lista publicată/transmisă de ANRE;

[ ]  **cumpărător** în calitate de operatori de distribuţie energie electrică, în conformitate cu lista publicată/transmisă de ANRE.

# Art. 1 OBIECTUL CONVENŢIEI

Obiectul Convenției îl reprezintă prestarea de către OPCOM S.A. a serviciilor de organizare și administrare a Mecanismului de achiziție centralizată de energie electrică (MACEE) în conformitate cu legislația primară aplicabilă, prin punerea la dispoziția Participantului a posibilității de a încheia contracte de vânzare – cumpărare a energiei electrice prin mecanismul descris în Ordonanţa de urgenţă Nr. 153 din 11 noiembrie 2022 pentru modificarea şi completarea Ordonanţei de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei şi modificarea Ordonanţei de urgenţă a Guvernului nr. 119/2022 pentru modificarea şi completarea Ordonanţei de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei, denumită în cele ce urmează “OUG nr. 153/2022”, cu plata, de către acesta, a tarifelor stabilite de OPCOM S.A..

# Art. 2. TERMENUL CONVENȚIEI

# Convenția este în vigoare pe perioada în care Participantul îndeplinește toate condițiile de participare la MACEE astfel cum sunt stabilite atât în temeiul dispozițiilor legale aplicabile, cât și în temeiul Procedurii privind înregistrarea participanților la MACEE.

# Art. 3. DREPTURILE PARTICIPANTULUI

* 1. În cazul vânzătorului care a contractat prin Mecanismul anual de achiziție centralizată de energie electrică, să transmită o notificare pe propria răspundere de modificare a prognozei lunare a cantităţilor suplimentare de energie electrică disponibile către OPCOM S.A. cu justificarea aferentă, cu cel puţin 3 zile înainte de data organizării procedurii de achiziţie, pentru diferenţe mai mari de 2% între cantitatea suplimentară de energie electrică disponibilă şi prognozele prevăzute la art. 5 alin. (7) din OUG nr. 153/2022 în formatul publicat pe web-site-ul OPCOM S.A.
	2. În cazul vânzătorului, înregistrat în cursul anului 2024, în conformitate cu prevederile art. 3 alin. (11) din Anexa 11 la OUG nr. 27/2022 cu modificările și completările ulterioare, să transmită o notificare pe propria răspundere de modificare a prognozei lunare a cantităţilor lunare de energie electrică disponibile a fi contractate, cu cel puţin 3 zile înainte de data organizării procedurii de achiziţie, în formatul publicat pe web-site-ul OPCOM S.A.
	3. În cazul cumpărătorului, să transmită o notificare pe propria răspundere de modificare a prognozei lunare a cantităţilor suplimentare de energie electrică solicitate a fi achiziţionate pentru acoperirea consumului către OPCOM S.A. cu justificarea aferentă, cu cel puţin 3 zile înainte de data organizării procedurii de achiziţie, pentru diferenţe mai mari de 2% între cantitatea suplimentară de energie electrică solicitată de către cumpărători şi prognozele prevăzute la art. 7 alin. (4) din Anexa 11 la OUG nr. 27/2022 cu modificările și completările ulterioare, în formatul publicat pe web-site-ul OPCOM S.A.
	4. Să cumpere sau să vândă energia electrică prin intermediul OPCOM S.A., în calitatea de achizitor unic pe piaţa de energie electrică, conform prevederilor OUG nr. 153/2022;
	5. Să emită și să transmită către OPCOM S.A., factura lunară pentru cantitatea şi valoarea energiei electrice vândută (în ore EET) alocată prin mecanismul anual/lunar/extraordinar de achiziție centralizată;
	6. Să încaseze în luna următoare lunii de livrare contravaloarea cantităților de energie electrică vândute prin procedura de achiziție anuală/lunară/extraordinară;
	7. Să suspende efectele obligațiilor de cumpărare a energiei electrice, respectiv de plată a acesteia pentru perioada de suspendare a functionării pieței angro de energie electrică sau, după caz, pentru fiecare interval de decontare în care se suspendă activitățile de piață
	8. Să fie exonerat de răspundere în caz de de forţa majoră, dar numai în măsura şi pentru perioada pentru care este împiedicat sau întârziat să-şi execute obligaţiile din cauza situaţiei de forţă majoră.

# Art. 4. OBLIGAŢIILE PARTICIPANTULUI

* 1. Să respecte prevederile OUG nr. 153/2022, ale prezentei Convenții, ale Contractului/Actelor adiționale încheiat/e cu OPCOM S.A., ale notificării privind ajustarea unilaterală a cantității de energie electrică, ale Procedurii privind înregistrarea participanților la MACEE, ale Procedurii privind funcționarea MACEE, ale Procedurii de încasare și plăți aferente cantităților de energie electrică vândute/cumpărate prin MACEE și ale Procedurii de constituire, de verificare și de validare a garanțiilor financiare pentru participarea la MACEE;
	2. Să asigure actualizarea informațiilor care îl privesc referitor la datele de contact, prezentând documente justificative corespunzătoare, conform Procedurii privind înregistrarea participanților la MACEE. Actualizarea se va efectua în cazul în care, ulterior înscrierii sale la MACEE, intervin modificări ale datelor de înregistrare;
	3. Să semneze cu OPCOM SA un act adițional la prezenta Convenție, în caz de modificare a datelor de identificare ale Participantului cuprinse în Convenția de participare la MACEE;
	4. Să transmită la OPCOM S.A. comunicarea oficială prin e-mail/fax privind schimbarea PRE care și-a asumat responsabilitatea echilibrării pentru contractul de vanzare - cumparare încheiat cu OPCOM S.A.;
	5. Să constituie o garanție financiară în condiţiile specificate în prevederile Procedurii privind constituirea, verificarea și utilizarea garanțiilor financiare pentru participarea la MACEE; Scrisoarea de garanție bancară emisă de Banca cont central sau mesajul swift al băncii garante însoțit de avizul Băncii cont central, vor fi primite la OPCOM S.A. în conformitate cu termenele prevăzute în procedura menționată;
	6. Să comunice, în scris, printr-un document oficial, OPCOM S.A. datele de identificare ale contului bancar deschis la o bancă comercială din România care doreşte să fie creditat cu valoarea drepturilor de încasare;
	7. În cazul vânzătorului, să determine şi să transmită lunar la OPCOM S.A. pe propria răspundere prognozele cantităţilor suplimentare, până cel târziu în ziua a 15-a a lunii anterioare lunii de livrare, în formatul publicat pe web-site-ul OPCOM S.A.;
	8. În cazul cumpărătorului, să determine şi să transmită la OPCOM S.A. prognoza lunară ale cantităţilor suplimentare cantităţilor contractate pentru consum prevăzute la art. 9 lit. e) din OUG nr. 153/2022, până cel târziu în ziua a 15-a a lunii anterioare lunii în care va avea loc consumul, conform cu art. 7 alin. (4), în formatul publicat pe web-site-ul OPCOM S.A.;
	9. Să semneze Contractul și Actele adiționale care trebuie să fie conform/e cu contractul cadru de vânzare - cumparare de energie electrică/Actul adițional elaborat de OPCOM S.A., în conformitate cu prevederile OUG nr. 153/2022 și să transmită Contractul/Actele adiționale semnate la OPCOM S.A. în conformitate cu prevederile Procedurii privind funcționarea MACEE;
	10. Să accepte ajustarea cantității de energie electrică ce face obiectul Contractului deja încheiat, în conformitate cu rezultatele sesiunilor extraordinare organizate, OPCOM S.A. fiind achizitor unic pe piața de energie electrică, calitate în care are obligația de a păstra un echilibru între cantitățile de energie electrică cumpărate și vândute prin Mecanismul de achiziție centralizată, în conformitate cu OUG nr. 153/2022;
	11. Să transmită la OTS Notificările fizice aferente Schimburilor bloc pe fiecare interval de decontare de 15 minute (în ore EET), rotunjite la 3 zecimale aferente cantităților de energie electrică vândute sau cumpărate alocate prin mecanismul anual/lunar/extraordinar de achiziție centralizată, prevăzute în Anexa 4/Anexa 5 la Contractul de vânzare - cumpărare de energie electrică;
	12. Să suspende efectele obligațiilor de vânzare/cumpărare a energiei electrice, respectiv de încasare/plată a contravalorii acesteia pentru perioada de suspendare a functionării pieței angro de energie electrică sau, după caz, pentru fiecare interval de decontare în care se suspendă activitățile de piața;
	13. Să asigure desfășurarea corespondenței și întocmirea documentelor aferente participării pe MACEE în limba română;
	14. Să îndeplinească obligaţiile de orice natură existente sau în curs la data intrării în efectivitate a deciziei OPCOM SA de revocare de la MACEE, în conformitate cu prevederile Procedurilor aplicabile MACEE;
	15. Să achite facturile aferente, transmise de OPCOM S.A., pentru contravaloarea energiei electrice achiziționate prin mecanismul anual/lunar de alocare, contravaloarea tarifului de administrare pentru fiecare tip de licență, în baza căreia participă la MACEE, în calitate de vânzător/cumpărător, precum și a contravalorii tarifului pentru prestarea activității de achizitor unic în MACEE conform art. 2 și art. 17 din OUG nr. 153/2022;
	16. Să transmită la adresa specifică (MACEE@opcom.ro) și să se asigure de recepționarea de către OPCOM S.A., conform termenelor precizate în OUG nr. 153/2022 și a calendarului publicat de OPCOM S.A., inclusiv a machetelor de transmitere date completate în forma pusă la dispoziția lor de către OPCOM S.A. prin intermediul meniului dedicat de pe pagina web [www.opcom.ro](http://www.opcom.ro).

# Art.5. DREPTURILE OPCOM SA

* 1. Să primească informațiile cu privire la orice modificare a datelor de identificare ale Participantului, menționate în Registrul participanților la MACEE, susținute de documente justificative în acest sens, în conformitate cu Procedura privind înregistrarea la MACEE;
	2. Să solicite Participantului informaţii suplimentare atunci când este necesar, pentru îndeplinirea obligaţiilor sale care îi revin conform legii, reglementărilor şi prezentei Convenții;
	3. Să primească în termenele precizate în OUG nr. 153/2022 și a calendarului publicat de OPCOM S.A. machetele de transmitere date completate în forma publicată pe pagina web www.opcom.ro;
	4. Să primească scrisoarea de garanție bancară emisă de Banca cont central sau mesajul swift al băncii garante însoțit de avizul Băncii cont central în conformitate cu prevederile Procedurii privind constituirea, verificarea și utilizarea garanțiilor financiarepentru participarea la MACEE;
	5. În calitate de achizitor unic conform OUG nr. 153/2022, să primească prognozelelunare ale cantităţilor suplimentare cantităţilor contractate pentru consum prevăzute la art. 9 lit. e) din OUG nr. 153/2022, până cel târziu în ziua a 15-a a lunii anterioare lunii în care va avea loc consumul, conform cu art. 7 alin.(4), în formatul publicat pe web-site-ul OPCOM S.A.;
	6. Să monitorizeze perioada de valabilitate, după caz, și valoarea garanţiei financiare și să calculeze nivelul valorii garanţiei de validare în conformitate cu prevederile Procedurii privind constituirea, verificarea și utilizarea garanțiilor financiare pentru participarea la MACEE;
	7. Să primească de la Participantul la MACEE Contractul și Actele adiționale (descărcate de pe site) semnate în conformitate cu prevederile Procedurii privind funcționarea MACEE, care trebuie să fie conform/e cu Contractul cadru de vânzare - cumparare de energie electrică/Actul adițional elaborat de OPCOM S.A. în conformitate cu prevederile OUG nr. 153/2022;
	8. Să organizeze sesiuni extraordinare ale mecanismului anual/lunar, după caz, de achiziție centralizată de energie electrică în cazul în care:
	9. în perioada cuprinsă între data organizării procedurii de achiziție anuală prin MACEE și până la data de început a livrării, un participant la MACEE nu își respectă obligațiile stabilite prin OUG nr. 153/2022,
	10. oricând în anul de aplicare, un participant la MACEE nu își respectă obligațiile stabilite prin OUG nr. 153/2022 sau nu mai îndeplinește condițiile de participare la MACEE,
	11. termenul de valabilitate al scrisorii de garanție bancară, în vederea participării la mecanismul lunar de achiziție centralizată de energie electrică nu respectă prevederile Procedurii privind constituirea, verificarea și validarea garanțiilor financiare pentru participarea la MACEE,
	12. valoarea garanției financiare constituită de către un Participant la MACEE nu acoperă valorile aferente cantităților alocate prin mecanismul anual pentru luna de livrare pentru care se organzează procedura lunară de achiziție centralizată, a contravalorii TVA, dacă este cazul, precum și a contravalorii tarifului pentru prestarea activității de achizitor unic pe MACEE aferent cantității respective, inclusiv contravaloarea TVA, în conformitate cu prevederile Procedurii privind constituirea, verificarea și utilizarea garanțiilor financiarepentru participarea la MACEE;
	13. unul sau mai mulți participanți la MACEE căruia i s-a/cărora li s-au alocat cantități de energie electrică în urma desfășurării mecanismului lunar/extraordinar de achiziție de energie electrică, nu semnează contractul/contractele/actul adițional/actele adiționale conform art.13 din OUG nr. 153/2022 sau a actelor adiționale, după caz.
	14. Să transmită notificarea privind ajustarea unilaterală a cantității de energie electrică ce face obiectul Contractului deja încheiat, în situația în care unul sau mai mulți participanți la MACEE căruia i s-a/cărora li s-au alocat cantități de energie electrică în urma desfășurării mecanismului anual/lunar de achiziție de energie electrică, nu respectă obligațiile stabilite prin OUG nr. 153/2022 și ale procedurilor elaborate și publicate de OPCOM S.A. pe site;
	15. Să transmită cererea de executare a scrisorii de garanţie bancară de plată la Banca cont central/să execute garanția financiară sub forma unui depozit în numerar remis în contul OPCOM S.A. în situaţia în care Participantul la MACEE cumpărător nu efectuează plata contravalorii facturii emise de OPCOM S.A. Participantului la MACEE cumpărător pentru contravaloarea energiei electrice achiziționate prin mecanismul anual/ lunar de alocare;
	16. Să emită şi să transmită facturile lunare (în ore EET) Participantului la MACEE cumpărător pentru cantitatea şi valoarea energiei electrice cumpărată în luna de livrare (inclusiv contravaloarea aferentă TVA, dacă este aplicabil);
	17. Să transmită informaţiile prevăzute în reglementări/solicitate de autorităţile publice autorizate sau de instanţele de judecată cu privire la Participant, fără a fi necesar acordul acestuia;
	18. Să facă publice informații privind funcționarea mecanismului prevăzut de OUG nr. 153/2022 în conformitate cu prevederile documentelor de referință aplicate pentru organizarea și administrarea MACEE;
	19. Să emită și să transmită Participantului facturile aferente contravalorii tarifului de administrare, pentru fiecare tip de licență, în baza căreia participă la MACEE, în calitate de vânzător/cumpărător, precum și a contravalorii tarifului perceput de către OPCOM SA pentru prestarea activității de achizitor unic în MACEE conform art. 2 și art.17 din OUG nr. 153/2022;
	20. Să încaseze contravaloarea energiei electrice vândute prin mecanismul anual/ lunar/extraordinar de alocare, contravaloarea tarifului de administrare și a tarifului perceput de către OPCOM SA pentru prestarea activității de achizitor unic;
	21. Să suspende efectele obligațiilor de vânzare/cumpărare a energiei electrice, respectiv de încasare/ plată a contravalorii acesteia pentru perioada de suspendare a functionării pieței angro de energie electrică sau, după caz, pentru fiecare interval de decontare în care se suspendă activitățile de piață;
	22. Să decidă revocarea înregistrării Participantului la MACEE în conformitate cu prevederile Procedurii privind înregistrarea la MACEE;
	23. Să fie exonerat de răspundere în caz de de forţa majoră, dar numai în măsura şi pentru perioada pentru care este împiedicat sau întârziat să-şi execute obligaţiile din cauza situaţiei de forţă majoră.

# Art. 6. OBLIGAŢIILE OPCOM S.A.

* 1. Să publice pe website-ul propriu legislația în vigoare, Contractele cadru de vânzare-cumpărare de energie electrică, Actele adiționale aferente, Convenția de participare la MACEE și procedurile aplicabile privind organizarea și funcționarea MACEE şi, respectiv, variantele revizuite ale acestora;
	2. Să respecte prevederile OUG nr. 153/2022, ale prezentei Convenții, ale Contractului/ Actelor adiționale încheiat/e cu participanții MACEE, ale notificării privind ajustarea unilaterală a cantității de energie electrică, ale Procedurii privind înregistrarea la MACEE, ale Procedurii privind funcționarea MACEE, ale Procedurii de încasare și plăți aferente cantităților de energie electrică vândute/cumpărate prin MACEE și ale Procedurii privind constituirea, verificarea și validarea garanțiilor financiare pentru participarea la MACEE;
	3. Să asigure în cadrul Mecanismului lunar/extraordinar de achiziție centralizată alocarea cantităților de energie electrică disponibile/solicitate a fi achiziționate pentru acoperirea consumului în condiţii de corectitudine, obiectivitate, independenţă, echidistanţă, transparenţă şi nediscriminare, conform prevederilor OUG nr.153/2022;
	4. Să transmită fiecărui Participant la MACEE cantitățile de energie electrică alocate în urma desfășurării procedurilor de achiziție centralizată în cadrul Mecanismului lunar/extraordinar de achiziție centralizată organizat în conformitate cu prevederile OUG nr. 153/2022;
	5. Să pună la dispoziția fiecărui Participant la MACEE, prin intermediul website-ul propriu, Contractele cadru de de vânzare-cumpărare de energie electrică și Actele adiționale în vederea semnării de către participant conform cu informațiile furnizate de OPCOM S.A. așa cum este prevăzut la punctul 6.4.;
	6. Să verifice conformitatea Contractului cadru de vânzare - cumpărare de energie electrică/ actului adițional, după caz, semnat între OPCOM S.A. și producătorii care vând energie electrică, respectiv între OPCOM S.A. și operatorii economici care cumpără energie electrică, în urma desfășurării mecanismului de achiziție centralizată lunar și, în cazul în care constată o neconformitate, să notifice participantul în cauză pentru corectarea acesteia;
	7. Să transmită la OTS Notificările fizice aferente Schimburilor bloc pe fiecare interval de decontare de 15 minute (în ore EET) determinate prin raportarea cantităților de energie electrică vândute sau cumpărate alocate prin mecanismul anual/lunar/extraordinar de achiziție centralizată la numărul de intervale orare din luna respectivă, rezultate rotunjite la 3 zecimale;
	8. Să achite, integral, contravaloarea obligaţiilor de plată prevăzute în facturile lunare, prin ordine de plată emise pentru creditarea contului bancar deschis de către Participantul la MACEE la o bancă comercială din România;
	9. Să transmită la Banca cont central acordul pentru scoaterea de sub obligaţii a Băncii garante înainte de expirarea termenului de valabilitate a scrisorii de garanţie bancară, dacă Participantul la MACEE a fost revocat de către OPCOM S.A. și nu are obligații de plată;
	10. Să confirme notificările primite prin e-mail la adresa specifică (MACEE@opcom.ro) din partea participanților la MACEE, inclusiv a machetelor de transmitere date puse la dispoziția lor de catre OPCOM S.A. prin intermediul meniului dedicat de pe pagina web [www.opcom.ro](http://www.opcom.ro);

# Art. 7. CONFIDENȚIALITATE

## Fiecare parte va lua toate măsurile pentru păstrarea informaţiilor confidenţiale furnizate de cealaltă parte sau obținute în derularea atribuțiilor sale şi nu le va divulga niciunui terţ, fără acceptul prealabil al părţii emitente;

## Prevederea de la 7.1. nu se aplică în cazul informaţiilor care:

1. au devenit cunoscute public altfel decât prin încălcarea prevederilor de la 7.1.;
2. erau în posesia părţii care a primit-o, fără restricţii privind divulgarea, înainte de primirea sa de la partea emitentă;
3. au fost primite de la un terţ care le-a obţinut legal şi nu a avut restricţii privind divulgarea;
4. trebuie divulgate/publicate de partea care le-a primit, conform prevederilor din legislaţia şi/sau reglementările aplicabile.

# Art. 8. FORŢA MAJORĂ

* 1. Răspunderea Părților este înlăturată atunci când prejudiciul este cauzat de forță majoră sau de caz fortuit, în condițiile art. 1351 din Codul Civil.
	2. Prin forță majoră se înțelege orice eveniment extern, mai presus de orice posibilitate de control a Părților, a cărui apariție nu ar putea fi prevăzută, care nu ar putea fi evitat de către Partea afectată și care nu se datorează neîndeplinirii obligațiilor acesteia, incluzând, dar fără a se limita la, războaie, revoluții, revolte, insurecții, terorism, blocaj, embargou, cutremure, incendii, inundaţii, furtuni, epidemii, explozii nucleare și care conduce la imposibilitatea, parțială sau totală, de îndeplinire a oricăror obligații asumate prin prezenta Convenție.
	3. Forţa majoră exonerează Părţile de răspunderea pentru neîndeplinirea obligaţiilor asumate prin prezenta Convenție, pe toată perioada în care aceasta acţionează.
	4. Partea care invocă existența unui eveniment de forța majoră are obligația de a notifica în scris cealaltă Parte cu privire la apariția evenimentului de forță majoră în decurs de 5 zile lucrătoare de la data apariției acestuia și de a furniza dovezi în acest sens în termen de 10 zile de la data producerii evenimentului. Partea afectată de un eveniment de forță majoră are obligația de a notifica în scris cealaltă Parte și cu privire la încetarea evenimentului de forță majoră, în termen de 5 zile de la încetare.
	5. În cazul neîndeplinirii de către Partea care invocă forța majoră a obligației de a notifica cealaltă Parte, în condițiile și termenele prevăzute la art. 8.4, Partea care invocă forța majoră va suporta toate prejudiciile cauzate celeilalte Părți prin neîndeplinirea obligației de notificare.
	6. Dacă efectele forței majore generează suspendarea prezentei Convenții pentru o perioadă mai mare de 3 luni, cu cel puțin 10 zile lucrătoare anterior expirării acestei perioade, Părțile vor începe demersurile necesare pentru a ajunge la un acord reciproc cu privire la modul de executare în continuare a prezentei Convenții sau cu privire la încetarea acesteia.

# Art. 9. RESPONSABILITATEA PENTRU PIERDERI ŞI PAGUBE

* 1. O parte nu va răspunde faţă de cealaltă parte pentru pierderile sau pagubele directe, decurgând din alocarea prin MACEE, cu condiţia să fi luat toate măsurile posibile şi necesare pentru prevenirea unor asemenea pierderi sau pagube;
	2. O parte nu va răspunde faţă de cealaltă parte pentru pierderile sau pagubele indirecte, incidentale decurgând din MACEE, cu excepţia cazului în care asemenea pierderi sau pagube s-au produs ca urmare a unei culpe sau a unei acţiuni intenţionate;
	3. Cu excepția culpei sau a unei acțiuni intenționate, OPCOM SA nu va răspunde pentru nicio pierdere sau pagubă directă și/sau indirectă ori incidentală cauzată de, dar fără a se limita la, următoarele situații:
		1. Disfuncționalitatea totală sau parțială ori altă defecțiune a aplicației de alocare indiferent de cauza care a generat-o;
		2. Nefuncționarea, suspendarea ori întreruperea din orice cauze a căilor de comunicație cu OPCOM SA;
		3. Transmiterea de către Participanții la MACEE a unor fisiere de date conținând erori;
		4. Nerecepționarea din motive neimputabile OPCOM a datelor transmise la adresele de e-mail specifice (MACEE@opcom.ro, decontare@opcom.ro) de Participanții la MACEE.

# Art. 10. ÎNCETAREA CONVENŢIEI

* 1. (1) Prezenta Convenție se consideră reziliată de plin drept, fără punere în întârziere, fără a fi necesară acordarea unui termen de preaviz, fără intervenția instanței de judecată şi fără altă formalitate prealabilă, de la data la care:

(i) participantului i-a fost revocată înregistrarea ca PRE, nu mai deține un cod ACER, respectiv în cazurile de retragere/expirare/suspendare licență acordată de ANRE.

(ii) în cazul în care participantul refuză să încheie un act aditional la această Convenție, în condițiile modificării reglementărilor şi/sau circumstanțelor, care au stat la baza încheierii acesteia. Încetarea Convenției nu are loc în această situație decât dacă Părțile nu ajung la o înțelegere într-un termen rezonabil și în niciun caz cu depășirea termenelor impuse de astfel de Modificări ale circumstanțelor.

(2) „Modificarea circumstanțelor” semnifică intrarea în vigoare a unor acte normative, inclusiv dar fără a se limita la reglementări ANRE ce introduc reguli noi și/sau modifică şi/sau abrogă acte normative şi reglementări incidente, inclusiv dar fără a se limita la dispozițiile OUG nr. 153/2022, existente la data intrării în vigoare a prezentei Convenții.

* 1. (1) Prezenta Convenție încetează să-şi producă efectele în următoarele cazuri:
1. la încetarea termenului, astfel cum este precizat la art. 2;
2. prin încetare de drept, de către oricare Parte în conformitate cu prevederile art. 10.1.;
3. în situații de Forță Majoră, în condițiile art. 8.6;
4. în orice alte situații prevăzute de lege sau de Contractele - cadru de vânzare-cumpărare a energiei electrice prin Mecanismul de achiziție centralizată de energie electrică.

(2) Încetarea Convenției din orice cauză nu afectează obligațiile Părților născute anterior încetării Convenției.

# Art. 11. LEGEA APLICABILĂ

**11.1.** Prezenta Convenţie este guvernată şi interpretată potrivit legii române.

**11.2.** Orice neînțelegere sau dispută care se poate ivi între Părţi, în legătură cu executarea Convenţiei, inclusiv referitor la încheierea, executarea ori desfiinţarea sa, va fi soluţionată pe cale amiabilă, în termen de cel mult cincisprezece (15) zile calendaristice de la data notificării unei asemenea neînțelegeri sau/şi dispute. Dacă la expirarea acestui termen, ce va putea fi prelungit prin acordul Părţilor, acestea nu reuşesc să rezolve în mod amiabil neînțelegerea/divergenţa contractuală, fiecare Parte poate solicita ca disputa să se soluţioneze prin arbitrajul Curţii de Arbitraj Comercial Internațional de pe lângă Camera de Comerţ şi Industrie a României, în conformitate cu Regulile de procedură arbitrală ale acestei Curţi. Locul arbitrajului va fi la Bucureşti. Hotărârea arbitrală este definitivă şi obligatorie.

# Art. 12. MODIFICĂRI ADUSE PREZENTEI CONVENŢII

* 1. OPCOM SA are obligația să informeze Participanţii la MACEE cu privire la modificările şi/sau completările aduse prezentei Convenţii prin publicarea acestora pe pagina web [www.opcom.ro](http://www.opcom.ro/).
	2. Modificările şi/sau completările prezentei Convenţii intră în vigoare în termen de cincisprezece (15) zile calendaristice de la data la care acestea s-au făcut publice pe pagina web [www.opcom.ro,](http://www.opcom.ro/) cu excepţia cazului în care modificările şi/sau completările sunt impuse de schimbarea cadrului legislativ. În această din urmă situaţie, modificările şi/completările prezentei Convenţii intră în vigoare odată cu intrarea în vigoare a modificărilor legislative respective.

# Art. 13. DISPOZIŢII FINALE

* 1. Părţile declară că sunt informate pe deplin, că au luat la cunoştinţă şi îşi asumă în totalitate conţinutul standard al Convenţiei publicat pe pagina web [www.opcom.ro](http://www.opcom.ro/);
	2. În ipoteza în care, subsecvent încheierii prezentei Convenţii, conţinutul Convenţiei şi al Anexelor sale este modificat/completat, Părţile se obligă să respecte prezenta Convenţie şi Anexele aşa cum au fost modificate/completate şi publicate pe pagina web [www.opcom.ro](http://www.opcom.ro/).

Anexe la “Convenţia de participare la Mecanismul de achiziție centralizată de energie electrică (MACEE)”, care fac parte integranta din Convenţie:

Anexa 1 – Termenii standard

Anexa 2 – Procedurile operaţionale ale OPCOM S.A. aferente MACEE și Contractele - cadru de vânzare-cumpărare a energiei electrice prin Mecanismul de achiziție centralizată de energie electrică

Prezenta Convenţie este încheiată astăzi, .............., în Bucureşti, în 2 exemplare originale, câte unul pentru fiecare Parte şi intră în vigoare în data de .................

# OPCOM S.A.

Director General, Victor IONESCU

Director Economic, Silvia FEDIUC

Director D.T.D.T.S.,

Georgeta ION

Director D.T.T.C.,

Mihaela CONSTANTINESCU

Director D.I.T.,

Remus BÂRSĂNESCU

# Participant

**Anexa 1 la Convenția de participare la MACEE**

**TERMENII STANDARD**

1. **ACRONIME**
	1. **ANRE -** Autoritatea Naţională de Reglementare în domeniul Energiei
	2. **MACEE –** Mecanismul de achiziție centralizată de energie electrică;
	3. **OPCOM SA** – Societatea Operatorul Pieţei de Energie Electrică şi Gaze Naturale

"OPCOM" - S.A.

# DEFINIŢII

Termenii utilizați în prezenta Convenție au semnificația definită din Legea energiei electrice și a gazelor naturale nr. 123/2012 cu modificările și completările ulterioare și OUG nr. 153/2022. Suplimentar, se definesc următorii termeni:

* 1. **Convenţie de participare la MACEE–** acord standardizat stabilit de OPCOM S.A., care prevede drepturile şi responsabilitățile reciproce dintre acesta şi fiecare participant la MACEE;
	2. **Registrul participanţilor la MACEE –** Registru întocmit şi actualizat de OPCOM S.A. care conţine informaţii despre Participanţii înregistraţi la MACEE, administrat de OPCOM S.A.;
	3. **Mecanismul de achiziție centralizată de energie electrică (MACEE)** – cadrul reglementat prin care producătorii de energie electrică prevăzuți în OUG nr. 153/2022, vând energie electrică achizitorului unic, care revinde, la același preț, cantitățile de energie electrică respective, furnizorilor de energie electrică care au contracte încheiate cu clienţi finali, operatorului de transport şi de sistem energie electrică şi operatorilor de distribuţie energie electrică, pentru acoperirea consumului propriu tehnologic al reţelelor exploatate de aceştia.

**Anexa 2 la Convenția de participare la MACEE**

**Procedurile operaţionale ale OPCOM S.A. aferente MACEE și Contractele - cadru de vânzare-cumpărare a energiei electrice prin Mecanismul de achiziție centralizată de energie electrică**

1**.** Procedura privind înregistrarea la Mecanismul de achiziție centralizată de energie electrică;

2. Procedura privind funcţionarea Mecanismului de achiziție centralizată de energie electrică;

3. Procedura privind constituirea, verificarea și utilizarea garanțiilor financiare pentru participarea la Mecanismul de achiziție centralizată de energie electrică;

4. Procedura privind încasările și plăţile aferente cantităților de energie electrică vândute/cumpărate prin Mecanismul de achiziție centralizată de energie electrică;

5. Contractele - cadru de vânzare-cumpărare a energiei electrice prin Mecanismul de achiziție centralizată de energie electrică;